CELEX: 32010D0667
Language: fi
Date: 2010-11-04 00:00:00
Title: 2010/667/EU: Komission päätös, annettu 4 päivänä marraskuuta 2010 , väliaikaisesta kokeesta tiettyjen rehukasvien siementen erän enimmäispainon nostamiseksi neuvoston direktiivin 66/401/ETY mukaisesti tehdyn komission päätöksen 2007/66/EY muuttamisesta (tiedoksiannettu numerolla K(2010) 7474)  ETA:n kannalta merkityksellinen teksti

5.11.2010   
            
            
               FI
            
            
               Euroopan unionin virallinen lehti
            
            
               L 288/23
            
         KOMISSION PÄÄTÖS,
   annettu 4 päivänä marraskuuta 2010,
   väliaikaisesta kokeesta tiettyjen rehukasvien siementen erän enimmäispainon nostamiseksi neuvoston direktiivin 66/401/ETY mukaisesti tehdyn komission päätöksen 2007/66/EY muuttamisesta
   (tiedoksiannettu numerolla K(2010) 7474)
   (ETA:n kannalta merkityksellinen teksti)
   (2010/667/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 13 a artiklan,
   sekä katsoo seuraavaa:
   
               (1)
            
            
               Komission päätöksessä 2007/66/EY (2) säädetyn väliaikaisen kokeen on määrä päättyä 30 päivänä kesäkuuta 2012.
            
         
               (2)
            
            
               Päätöksessä 2007/66/EY edellytetään, että poikettaessa Gramineae-siementen erien enimmäiskoosta on noudatettava kansainvälisen siementestausjärjestön ISTA:n ja kansainvälisen siemenliiton ISF:n rehukasvien siementen erän kokoa koskevan kokeen, sellaisena kuin OECD:n (taloudellisen yhteistyön ja kehityksen järjestön) ministerineuvosto on sen hyväksynyt, vaatimuksia. Rehukasvien siementen erän kokoa koskeva ISTA/ISF-koe jatkuu 31 päivään joulukuuta 2013.
            
         
               (3)
            
            
               Myös päätöksessä 2007/66/EY säädetyn väliaikaisen kokeen olisi päätyttävä 31 päivänä joulukuuta 2013, jotta se päättyisi samanaikaisesti ISTA/ISF-kokeen kanssa.
            
         
               (4)
            
            
               Lisäksi olisi päivitettävä viittaus ISTA/ISF-kokeeseen, koska sillä on uusi internetsivusto.
            
         
               (5)
            
            
               Sen vuoksi päätöstä 2007/66/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2007/66/EY 3 artikla seuraavasti:
   
      ”3 artikla
      Väliaikainen koe alkaa 1 päivänä tammikuuta 2007 ja päättyy 31 päivänä joulukuuta 2013.”
   
   2 artikla
   Korvataan päätöksen 2007/66/EY liitteessä oleva alaviite 1 seuraavasti:
   
      
                  ”(1)
               
               
                  http://www.seedtest.org/en/ista_isf_experiment_on_herbage_seed_lot_size_content---1--1265--484.html”.
               
            
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä marraskuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL 125, 11.7.1966, s. 2298/66.
   
      (2)  EUVL L 32, 6.2.2007, s. 161.